De Vorderrhii (rät. Rein Anteriur?/i) isch einer vo de beide Hauptquellflüss vom Rhii. Er isch öppe 76 km lang und somit e chli länger wi de Hinterrhii, de anderi Hauptquellfluss. De Vorderrhii chunnt vom Oberalppass und flüsst durch d Surselva. Uf de Nordsite vom Fluss, wo Richtig Oschtnordoscht flüsst, sind Sitetäler ehnder stotzig und kurz, uf de Südsiite länger und weniger stotzig. Di grösere Näbebäch chömmed us dem Grund alli vo Süde, wi de Rein da Sumvitg, de Glogn/Glenner und d Rabiusa. Bi Flims durchquert de Vorderrhii e Schluchtlandschaft, bevor er in de Nöchi vo Richenau zämme mit em Hinterrhii de Rhii bildet, wo bis zum Bodesee Alperhii heisst.